***А1. Адзначце складаназлучаныя сказы, паміж часткамі якіх трэба паставіць коску:***

1) Самым салёным возерам свету з'яўляецца Мёртвае мора а самым вялікім салёным возерам — Намібія.

2) Хвіліна і вясёлкі ў небе як і не было.

3) Усю ноч купаўся ў аблачынках сярпок маладзіка і ярка блішчэлі буйныя зоркі.

4) 3 пакалення ў пакаленне перадаваліся таямніцы ткацкага майстэрства і кожны творца імкнуўся ўнесці ў гэта сапраўднае мастацтва нешта сваё, незабыўнае, непаўторнае.

5) Сустрэчы і цёплыя словы.

***А2. Адзначце складаназалежныя сказы, у якіх на месцы пропуску (пропускаў) трэба паставіць коску (коскі):***

1) Каб пазбавіцца ад прастуды\_\_\_трэба піць завараны з галінак маліны чай.

2) У народзе кажуць, што\_\_\_калі зімой мяцеліца кружыцца, то лета будзе непагодлівае.

3) Ад высокіх ліп\_\_\_якія вартаўнікамі стаялі ўздоўж вуліцы\_\_\_разносіўся саладкаваты водар.

4) Люблю наш адвечны бор, дзе ўзносяць хвоі ўгору шапкі\_\_\_і дзе елкі рассцілаюць лапкі.

5) Раней у медыцыне шырока прымянялася мандрагора\_\_\_карэнішча якой нагадвае фігуру чалавека.

***А3. Адзначце бяззлучнікавыя складаныя сказы, у якіх на месцы пропуску трэба паставіць двукроп'е:***

1) Вялікую карысць прыносяць гракі\_\_\_яны знішчаюць чарвякоў, вусеняў, дробных грызуноў і мышэй.

2) Не праспіш вясны\_\_\_будзе восень багатай.

3) У чаромхі шмат кветак\_\_\_чакай мокрага лета.

4) Надзелі пянькі вушанкі\_\_\_завязала хусцінку вярба.

5) Убачыць зблізку жураўлёў складана\_\_\_птушкі гэтыя жывуць на балотах.

***А4. Адзначце сцверджанні, якія адпавядаюць наступнаму сказу:***

*Да народнага календара, што спрадвеку вядзецца ў кожнага народа мы ставімся з вялікай пашанай і гэта зразумела: у ім фіксуюцца назіранні, якія правяраюцца часам.*

1) Сказ з'яўляецца складаным з рознымі відамі сувязі частак;

2) у сказе няправільна пастаўлена двукроп'е;

3) у сказе не хапае дзвюх косак;

4) у сказе пастаўлены ўсе неабходныя знакі прыпынку;

5) у сказе не хапае толькі адной коскі.

***А5. Адзначце сцверджанне, якое адпавядае сказу з простай мовай:***

*«Дзеткі, у свеце болей добрыхлюдзей, чым дрэнных, — дзялілася жыццёвым вопытам бабуля — Значна болей!»*

1) У сказе не хапае кропкі;

2) у сказе пастаўлены ўсе неабходныя знакі прыпынку;

3) у сказе не хапае двукроп'я;

4) простая мова няправільна заключана ў двукоссе;

5) у сказе не хапае коскі.